Document ID: /roh_data/filtered/fineweb-2-filterrobots_roh.jsonl.gz/2677

L'organ strategic da la Biosfera Val Müstair ha ina nova presidenta: Judith Fasser è vegnida elegida a la sesida da cumissiun dals 21 da zercladur per quest uffizi. Fasser è sco manadra dal Center da sandà Val Müstair commembra da la cumissiun. Livio Conrad, ch'ha presidià enfin uss la cumissiun, è sa retratg ord motivs professiunals. Sco manader da l'uffizi forestal resta el dentant commember da la cumissiun.
Gia il matg avevi dà ina midada en la cumissiun: Ord motivs da temp era Pierre René Grond, hotelier da Müstair, sortì da la cumissiun. Per el era vegnì elegì Daniel Pitsch, pur da Tschierv.
Cumissiun da la Biosfera Val Müstair
La cumissiun da la Biosfera Val Müstair ha 14 commembers. Quels represchentan tut las gruppas d'interess da la vischnanca Val Müstair. La cumissiun è l'organ strategic da la Biosfera Val Müstair. La cumissiun sa constituescha sezza. Il presidi mida mintga 4 onns.
RR novitads 11:00